पाएं अपने शहर की ताज़ा ख़बरें और फ्री ई-पेपरडाउनलोड करें
सब डिवीजन मलोट के गांव भगवानपुरा में एक किसान ने आढ़तिए से पैसों के लेन-देन के मामले में खुद को गोली मारकर आत्महत्या कर ली। पुलिस ने मामले में मृतक के पुत्र के बयानों पर आढ़ती के खिलाफ मामला दर्ज किया है। गुरलाल सिंह पुत्र सुखपाल सिंह वासी भगवानपुरा ने सदर मलोट पुलिस को दर्ज बयानों में कहा कि उसका पिता सुखपाल सिंह खेती का काम करता था। उसकी सुर्जा राम मार्केट में आढ़त थी।
मेरे पिता ने आढ़ती अमित कुमार अंबू से 3 साल पहले 8 लाख 50 हजार रुपए घर की जरूरतों के लिए लिए थे। इसमें से 1 लाख 50 हजार रुपए वापस भी कर दिए थे परंतु अमित कुमार अंबू मेरे पिता को पैसों के लिए परेशान करता रहता था। इससे परेशान होकर कल रात पिता ने अपने घर में अपने 32 बोर के लाइसेंसी रिवाल्वर से गोली मारकर आत्महत्या कर ली। इस संबंधी सदर मलोट पुलिस ने आढ़ती अमित कुमार अंबू के खिलाफ आत्महत्या करने के लिए मजबूर करने के आरोपों के तहत मामला दर्ज किया है। पुलिस मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn